แมคอินทอช (วงดนตรี)

แมคอินทอช (McIntosh) เป็นวงสตริงขวัญใจวัยรุ่นในยุค 80 ประสบความสำเร็จทั้งจากผลงานเพลงและงานภาพยนตร์ ได้รับการโหวตจากนิตยสารโดเรมีให้เป็นวงดนตรียอดนิยมอันดับ 2 ในปี 2526 รองจาก แกรนด์เอ็กซ์

**ประวัติ**
แมคอินทอช ฟอร์มวงในปี 2520 โดยสมาชิกในรุ่นแรกประกอบด้วย เหมียว-สมบัติ ขจรไชยกุล ตั้ม-รัฐปนา ใจทัด นิด-สุเมศ นาคสวัสดิ์ แป๋ง-วรเทพ เหลี่ยมวรกุล และต้น-วงศกร รัศมิทัต ในขณะนั้นสมาชิกในวงยังเป็นนักเรียน ไม่ได้เล่นประจำที่ใดและมี เสกสรรค์ ภู่ประดิษฐ์ พิธีกรจากรายการ โลกดนตรีที่กำลังโด่งดังอยู่ในขณะนั้นเป็นผู้ให้การสนับสนุนในการหางานแสดงในช่วงแรก ต่อมาทางวงได้เล่นดนตรีประจำไนท์คลับ ต่อมาทางวงได้มีการเปลี่ยนแปลงสมาชิกเมื่อตั้ม รัฐปนา มือกีตาร์และผู้ร่วมก่อตั้งวงได้ลาออกจากวงและไปก่อตั้งวงเลเบอร์efn|จากบทสัมภาษณ์ของ ต้น วงศกรที่ให้สัมภาษณ์ เป้ ศุภวิทย์ ศุภพรโอภาส ในรายการ Express Song จากนั้นจึงมีสมาชิกใหม่เข้ามาร่วมวง และออกผลงานชุดแรกคือชุด ผมอยากดัง โดยมีเพลง ช้ำ ขับร้องโดยอู๋ และ เพลง อยากบอกสักคำ ขับร้องโดยต้น ได้รับความนิยมระดับหนึ่ง
วงแมคอินทอชเริ่มจุดกระแสความนิยมในตัววงได้จากอัลบั้มชุด ใจสยิว ซึ่งออกในปี 2525 ด้วยภาพลักษณ์ของต้นและอู๋ ประกอบกับความสามารถทางด้านการเล่นดนตรีของวง และได้เพลงป็อปที่มีสัดส่วนดนตรีที่ดี ทำให้เข้าถึงผู้ฟังกลุ่มวัยรุ่นในวงกว้างได้มากขึ้น จนอิ๊ด ศุภักษร ได้นำเพลง ห่างไกล มาใส่เป็นเพลงเปิดของละคร เธอกับฉัน ที่เขากำกับเอง ซึ่งความดังในชุด ใจสยิว ทำให้ค่ายเพลงนำชุด ผมอยากดัง มาเปลี่ยนปกใหม่ รวมทั้งเรียงเพลงสลับ บางเพลงได้เปลี่ยนชื่อ และเอาเพลงจาก 2 อัลบั้มมารวมกัน เป็นอัลบั้มชุด ใจช้ำ และชุด ช้ำ
เมื่อ อิ๊ด ศุภักษร ผู้กำกับหนังและ ผู้เขียนนิยายแนวนิยายรักนักศึกษา มองเห็นความนิยมที่วัยรุ่นมีให้ต่อแมคอินทอชจึงเป็นที่มาของภาพยนตร์เรื่อง วันวานยังหวานอยู่ โดยที่ทางวงร่วมแสดงนำกับ อรพรรณ พานทอง นางเอกวัยรุ่นยอดนิยม รวมทั้งมีผลงานอัลบั้มเพลงประกอบตัวหนังด้วย ผลปรากฏว่าพวกเขาดังเป็นพลุแตกจากภาพยนตร์เรื่องนี้
อัลบั้ม วันวานยังหวานอยู่ ที่ออกมาพร้อมภาพยนตร์ ส่งผลให้พวกเขาประสบความสำเร็จโดยมีเพลง วันวานยังหวานอยู่ ที่ทำให้ทุกคนรู้จัก ต้น แมคอินทอช เป็นอย่างมากนอกจากนี้ยังมีเพลงที่ได้รับความนิยมรองลงมาได้แก่ เพื่อนร่วมทาง และ ต้นไม้แห่งความรัก ซึ่งขับร้องโดย อู๋ โดยที่เพลง ต้นไม้แห่งความรัก ได้ทำออกมา 2 เวอร์ชันได้แก่ แบบเพลงช้า และ แบบเพลงเร็ว
หลังจากประสบความสำเร็จจากอัลบั้มก่อน ต่อมา วันนี้ยังมีเธอ เป็นผลงานอัลบั้มชุดที่ 4 ที่ออกมาช่วงกลางปีพร้อมกับภาพยนตร์ วันนี้ยังมีเธอ ทำให้อัลบั้มและภาพยนตร์ของพวกเขาประสบความสำเร็จเป็นอย่างมากโดยมีเพลง ลมหายใจแห่งความคิดถึง ที่ประสบความสำเร็จกว่าผลงานเพลงอื่น ๆ ของแมคอินทอช
หนังและเพลงที่รีบออกมาเก็บเกี่ยวความสำเร็จจากกระแสที่พวกเขาสร้างเอาไว้ ในช่วงปี 2526-2528 วงแมคอินทอชเป็นวงที่มีคิวแสดงโชว์และ คิวถ่ายทำหนังเต็มเหยียด ทำให้สมาชิกบางคนเริ่มล้า และใจมีความรักในการที่จะพัฒนางานด้านดนตรีมากกว่างานแสดง อัลบั้ม ซึ่งกันและกันจึงเป็นผลงานเพลงปิดท้ายของทางวง ที่ออกมาคู่กับภาพยนตร์เรื่อง สยามสแควร์ โดยอัลบั้มชุดนี้เป็นชุดที่ดีที่สุดของพวกเขาด้วยหลังจากนั้นภาพยนตร์ ตะวันยิ้มแฉ่ง ออกฉายโดยเป็นภาพยนตร์เรื่องสุดท้ายของพวกเขา
ภายหลัง ต้น หมู และ ปริ๊นซ์ ได้ไปตั้งวงตาวัน ส่วนอู๋ออกอัลบั้ม 18 กะรัต กับทางค่ายนิธิทัศน์ ก่อนจะไปเรียนต่อ MBA ที่สหรัฐอเมริกา แล้วกลับมาออกอัลบั้มเดี่ยว จนมีเพลงดังในอัลบั้มเดี่ยวของเขา อย่าง อดีต ส่วนเหมียวไปได้ดีกับวงการภาพยนตร์ จนกลายเป็นนักแสดงรุ่นใหญ่ และ ได้นำวงแมคอินทอชกับสมาชิกใหม่และที่เหลืออยู่ไปอีกระยะหนึ่งโดยได้ออกมาอีก 2 อัลบั้ม คืออัลบั้มชุด ตำราจีบส์ และชุด แบบใหม่ ๆ ที่เป็นชุดสุดท้ายก่อนสลายวง
ในโอกาสที่วงมีอายุครบ 30 ปี แมคอินทอชได้จัดคอนเสิร์ตขึ้นอีกครั้ง โดยใช้ชื่อว่า 30 ปี แมคอินทอช วันวานแห่งความคิดถึงกำหนดแสดงในวันที่ 10 พฤศจิกายน 2555 ณ โรงภาพยนตร์สยามภาวลัย พารากอนซีนีเพล็กซ์ ณ.ศูนย์การค้าสยามพารากอน แต่ในการแสดงครั้งนั้น อู๋ อรรถพล ไม่ได้เข้าร่วมแสดงคอนเสิร์ตด้วย เนื่องจากให้เหตุผลว่าไม่พร้อม
เมื่อวันที่ 31 ก.ค. 2558 อู๋ อรรถพล ประเสริฐยิ่ง เสียชีวิตด้วยอาการเส้นเลือดในสมองแตกที่ โรงพยาบาลสมิติเวช ขณะอายุได้ 55 ปี

**สมาชิก**
สมาชิกหลัก- สมบัติ ขจรไชยกุล (เหมียว) - กีต้าร์, ร้องนำ, หัวหน้าวง (17 พ.ค. 2500)- วรเทพ เหลี่ยงวรกุล (เป๋ง) - แซ็กโซโฟน, คีย์บอร์ด (5 ต.ค. 2500)- สุเมศ นาคสวัสดิ์ (นิด) - ร้องนำ (28 มิ.ย. 2501)- สมเกียรติ์ ชวนสมบูรณ์ (หนุ่ย) - ทรัมเป็ต, คีย์บอร์ด (3 ม.ค. 2502)- มรุธา รัตนสัมพันธ์ (ปริ๊นซ์) - เบส (5 ม.ค. 2502)- กิติพันธ์ ปุณกะบุตร (หมู) - กีตาร์, คีย์บอร์ด (26 มิ.ย. 2502)- อรรถพล ประเสริฐยิ่ง (อู๋) - คีย์บอร์ด, ร้องนำ (13 ก.ย. 2502 / เสียชีวิต 31 ก.ค. 2558)- วงศกร รัศมิทัต (ต้น) - กลอง, ร้องนำ (29 เม.ย. 2503)
สมาชิกเพิ่มเติม- พงศ์พรหม สนิทวงศ์ ณ อยุธยา (ปุ้ม) - คีย์บอร์ด (เคยมาเล่นให้แมคอินทอช ตามงานคอนเสิร์ตระยะหนึ่ง ในช่วงปี 2528 ก่อนที่แมคอินทอชจะแยกวง)- รังสฤษดิ์ จิตดี (โป่ง) - คีย์บอร์ด (มาเล่นแทน อู๋ ในยุคปัจจุบัน)- เอกราช แก้วเขียว (เอก) - กีตาร์ (เป็นสมาชิกในอัลบั้ม ตำราจีบส์)- ไมค์ คอนเซปชั่น (ไมค์) กลอง, ร้องนำ (เป็นสมาชิกในอัลบั้ม ตำราจีบส์)- พุฒิพงษ์ สุทธิจิตร (ตู่) - ซินธิไซเซอร์, คีย์บอร์ด, ร้องนำ (เป็นสมาชิกในอัลบั้ม ตำราจีบส์ และ แบบใหม่ ๆ)- วรรณเทพ หาญกล้า (สิน) - เปียโน, คีย์บอร์ด (เป็นสมาชิกในอัลบั้ม ตำราจีบส์ และ แบบใหม่ ๆ)- นพดล งามจิตร (ดล) - เบส (เป็นสมาชิกในอัลบั้ม ตำราจีบส์ และ แบบใหม่ ๆ)- บันทูรย์ พิมพ์ทน (น้อง) - ร้องนำ (เป็นสมาชิกในอัลบั้ม แบบใหม่ ๆ)

**ผลงานอัลบั้ม**

**อัลบั้มชุดที่ 1 ผมอยากดัง (ค่าย Original Sound : สิงหาคม พ.ศ. 2524)**
# ผมอยากดัง
# ช้ำ
# สาวจุฬาฯ
# แอบรัก
# ความรัก
# ความฝันสีขาว
# อยากบอกสักคำ
# นักเรียนนอก II
# เธอผู้เดียว
# นักเรียนนอก I

**อัลบั้มชุดที่ 2 ใจสยิว (ค่าย Original Sound : มกราคม พ.ศ. 2525)**
# พระจันทร์ตกน้ำ (แซ่ซี้อ้ายลื้อเจ็กนั้ง)
# มาสนุกสนาน
# แสงจันทร์
# ไม่มีเธอที่บึงพระราม
# ยังไม่สาย
# ใจสยิว
# คิดถึงเธอ
# สู้เถิดคนจน
# ห่างไกล
# เหงา

**อัลบั้มชุดที่ 3 วันวานยังหวานอยู่ (ค่าย Original Sound : พ.ศ. 2526)**
# วันวานยังหวานอยู่
# เธอ เธอ เธอ
# เพื่อนร่วมทาง
# รักเธอ
# ต้นไม้แห่งความรัก II
# ติ๊ดชึ่ง
# ต้นไม้แห่งความรัก I
# รักเธออย่าบอกใคร
# รองเท้าคู่เก่ง
# ท่านผีเพลง

**อัลบั้มชุดที่ 4 วันนี้ยังมีเธอ (ค่าย นิธิทัศน์ : พ.ศ. 2527)**
# ลมหายใจแห่งความคิดถึง
# คนพเนจร
# ยินดีเจ้า
# ถนนนี้กลับบ้าน
# ฝากลม
# วันนี้ยังมีเธอ
# ลอยไปสู่ความรัก
# ชนบท (ซุบ-บา-ดี-โย)
# เหงา
# ตะวันยิ้มแฉ่ง

**อัลบั้มชุดที่ 5 ซึ่งกันและกัน (ค่าย นิธิทัศน์ : มกราคม พ.ศ. 2528)**
# ลองคิดดู
# เพียงคำเดียว
# อาลัยรัก
# ค้นใจเธอ
# เส้นขนาน
# บัว
# ทำไม
# ความสุขของฉัน
# แม่น้ำนิรันดร์
# ความทรงจำ
# จากดวงใจ
# ซึ่งกันและกัน

**อัลบั้ม ตำราจีบส์ (ค่าย LEPSO : พ.ศ. 2529)**
# ตำราจีบส์
# ก๊อง
# ก็...โอเค
# ฉันรักเธอ
# คนละทาง
# ปิ๊ง (บรรเลง)
# แตกต่างอย่างไร
# คืนนั้น
# สิ่งสุดท้ายคือรัก
# สุขกับเพลง
# ดนตรี
# ปิ๊ง

**อัลบั้ม แบบใหม่ ๆ (ค่าย ซาวด์ สเกล : พ.ศ. 2530)**
# ทางใคร
# รักแบบนี้
# ขอสัญญา
# ลมหายใจแห่งความคิดถึง
# ชั่วนิรันดร์
# เศษใจ
# อาก๋ง
# อยากเป็นนก
# รับว่ารักเสียที
# บนถนนที่ไม่มีชื่อ

**อัลบั้มรวมเพลง**
 รวมเพลงยอดนิยม (เมษายน พ.ศ. 2529)- Mcintosh Greatest Hits (กรกฎาคม พ.ศ. 2543)- Mcintosh Greatest Hits II (ตุลาคม พ.ศ. 2543)- 20 ปี กับความทรงจำ (ธันวาคม พ.ศ. 2546)- ต้นฉบับ วันวานยังหวานอยู่ รวมเพลงเอกจากภาพยนตร์ (พฤศจิกายน พ.ศ. 2547)- รวมฮิต แมคอินทอช (พฤษภาคม พ.ศ. 2566)

**ผลงานภาพยนตร์**
 วันวานยังหวานอยู่ : พ.ศ. 2526 (วงแมคอินทอช แสดงสมทบ) รับบท แมคอินทอช- วันนี้ยังมีเธอ : พ.ศ. 2526 (วงแมคอินทอช แสดงสมทบ) รับบท แมคอินทอช- สยามสแควร์ : พ.ศ. 2527 (ต้น + อู๋ แสดงนำ / วงแมคอินทอช รับเชิญ)- ตะวันยิ้มแฉ่ง : พ.ศ. 2528 (วงแมคอินทอช แสดงสมทบ) รับบท แมคอินทอช- เขยบ้านนอก : พ.ศ. 2528 (เหมียว แมคอินทอช แสดงนำ) รับบท นายเหมียว- ตำรวจบ้าน : พ.ศ. 2528 (เหมียว แมคอินทอช แสดงนำ)- ลูกสาวเถ้าแก่เฮง : พ.ศ. 2529 (เหมียว แมคอินทอช แสดงนำ)- ชมพู่แก้มแหม่ม : พ.ศ. 2529 (เหมียว แมคอินทอช แสดงนำ)- แม่ดอกรักเร่ : พ.ศ. 2529 (เหมียว แมคอินทอช แสดงนำ)- ร.ด. เรียนดี รักดี : พ.ศ. 2529 (เหมียว แมคอินทอช แสดงนำ) รับบท ตำรวจ- มันเป็นยังงี้ ได้ยังไง : พ.ศ. 2530 (เหมียว แมคอินทอช แสดงนำ)- ก้อ...โอเคนะ : พ.ศ. 2530 (เหมียว แมคอินทอช แสดงนำ)- คืนปล่อยผี : พ.ศ. 2531 (เหมียว แมคอินทอช แสดงนำ)- ตลาดอารมณ์ : พ.ศ. 2531 (เหมียว แมคอินทอช แสดงนำ)- รักมหาเฮง : พ.ศ. 2531 (เหมียว แมคอินทอช แสดงนำ)- สุดหัวใจเลยนะ : พ.ศ. 2532 (เหมียว แมคอินทอช แสดงนำ)- ก่อนจะสิ้นลมหนาว : พ.ศ. 2532 (เหมียว แมคอินทอช แสดงนำ)- สงครามเพลงแผน 2 : พ.ศ. 2533 (เหมียว แมคอินทอช แสดงนำ)- พันธุ์ผีปอบ 3 : พ.ศ. 2533 (เหมียว แมคอินทอช แสดงนำ)- บุญตั้งไข่ : พ.ศ. 2535 (เหมียว แมคอินทอช แสดงรับเชิญ)- แฟนฉัน : พ.ศ. 2546 (ต้น แมคอินทอช แสดงนำ) รับบท ชาญ (พ่อของเจี๊ยบ)- หนีตามกาลิเลโอ : พ.ศ. 2553 (ต้น แมคอินทอช แสดงนำ) รับบท พ่อของเชอรี่- เธอ ฟอร์ แคช สินเชื่อ..รักแลกเงิน : พ.ศ. 2567 (ต้น แมคอินทอช แสดงนำ) รับบท พ่อบุญ

**ผลงานละครโทรทัศน์**
 เมียน้อย : พ.ศ. 2537 (เหมียว แมคอินทอช แสดงนำ)- สองเสน่หา : พ.ศ. 2548 (เหมียว แมคอินทอช แสดงนำ)- ชิชา สาวน้อยมหัศจรรย์ : พ.ศ. 2548 (เหมียว แมคอินทอช แสดงนำ)- ต่างฟ้าตะวันเดียว : พ.ศ. 2549 (เหมียว แมคอินทอช แสดงนำ)- อภิมหึมามหาเศรษฐี : พ.ศ. 2550 (เหมียว แมคอินทอช แสดงนำ)- สะใภ้ไกลปืนเที่ยง : พ.ศ. 2553 (เหมียว แมคอินทอช แสดงนำ)- วิวาห์ว้าวุ่น : พ.ศ. 2553 (เหมียว แมคอินทอช แสดงนำ)- พิมมาลา : พ.ศ. 2554 (เหมียว แมคอินทอช แสดงนำ)- ตะวันยอดรัก : พ.ศ. 2555 (เหมียว แมคอินทอช แสดงนำ)- นางร้ายสายลับ : พ.ศ. 2556 (เหมียว แมคอินทอช แสดงนำ)- HORMONES วัยว้าวุ่น : พ.ศ. 2556 (ต้น แมคอินทอช แสดงนำ)- ฉก. น้ำหวาน อันธพาลหลบไป : พ.ศ. 2556 (ต้น แมคอินทอช แสดงนำ)- HORMONES วัยว้าวุ่น SEASONS 2 : พ.ศ. 2557 (ต้น แมคอินทอช แสดงนำ)- คู่ปรับตำรับเฮี้ยน : พ.ศ. 2557 (เหมียว แมคอินทอช แสดงนำ)- เสื้อสีฝุ่น : พ.ศ. 2557 (เหมียว แมคอินทอช แสดงนำ)- รัตนาวดี : พ.ศ. 2558 (เหมียว แมคอินทอช แสดงนำ)- เคหาสน์ดาว : พ.ศ. 2558 (ต้น แมคอินทอช แสดงนำ)- ฟ้ามีตา ตอน พ่อชนะแล้ว : พ.ศ. 2559 (เหมียว แมคอินทอช แสดงนำ)- ข้ามาคนเดียว : พ.ศ. 2559 (เหมียว แมคอินทอช แสดงนำ)- สาวน้อยร้อยล้าน : พ.ศ. 2559 (เหมียว แมคอินทอช แสดงนำ)- GUARDIAN หักเหลี่ยมมัจจุราช : พ.ศ. 2559 (เหมียว แมคอินทอช แสดงนำ)- พ่อบ้านใจกล้าสตอรี่ : พ.ศ. 2560 (ต้น แมคอินทอช แสดงนำ)- บ่วงรักซาตาน : พ.ศ. 2561 (ต้น แมคอินทอช แสดงนำ)- ทุ่งเสน่หา : พ.ศ. 2563 (เหมียว แมคอินทอช แสดงนำ)- เมื่ออายุ 16 : พ.ศ. 2563 (ต้น แมคอินทอช แสดงนำ)- ฟ้ามีตา ตอน ดีไม่จริง : พ.ศ. 2564 (เหมียว แมคอินทอช แสดงนำ)

**หมายเหตุ**

**อ้างอิง**
  รายการ Song of fame เพลงคู่สยาม-  รำลึกความหลังแมคอินทอช-วันวานยังหวานอยู่-  ประวัติวง McIntosh-  รายการ คิดถึงจัง : แมคอินทอช ตอนที่ 1-  รายการ คิดถึงจัง : แมคอินทอช ตอนที่ 2-  รายการ คิดถึงจัง : แมคอินทอช ตอนที่ 3-  รายการ คิดถึงจัง : แมคอินทอช ตอนที่ 4-  รายการ คิดถึงจัง : แมคอินทอช ตอนที่ 4- ซีดี + ปกเทป + ปกแผ่นเสียง ของวงแมคอินทอชทุกอัลบั้ม- หนังสือ โดเรมี + สตริง + JAM + รถไฟดนตรี และหนังสืออื่น ๆ ในยุคนั้นที่เกี่ยวกับแมคอินทอช (ช่วง พ.ศ. 2525 - พ.ศ. 2528)
แมคอินทอช
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยที่ก่อตั้งในปี พ.ศ. 2524
หมวดหมู่:ศิลปินสังกัดนิธิทัศน์ โปรโมชั่น